ນັກຂ່າວໂທລະພາບ Al Jazeera ອອສເຕຣເລຍ ທ້າວ Peter Greste ໄດ້ກ່າວໃນວັນອາທິດມື້ນີ້ວ່າ ຄຳຕັດສິນລົງໂທດທີ່ໄດ້ກ່າວຕໍ່ລາວ ແລະ ເພື່ອນຮ່ວມງານສອງຄົນໃນວັນເສົາວານນີ້ແມ່ນ “ການກະຕຸ້ນທາງດ້ານການເມືອງ.” ລາວກ່າວວ່າ ປະທານາທິບໍດີ ອີຈິບ ທ່ານ Abdel Fattah el-Sissi “ຕອນນີ້ ແມ່ນເປັນໂອກາດທີ່ຈະລົບລ້າງຄວາມບໍ່ຍຸດຕິທຳ” ແລະ ໃຫ້ອາໄພແກ່ນັກຂ່າວສາມຄົນແລ້ວ.
ສານ ອີຈິບ ໄດ້ພົບວ່າ ນັກຂ່າວທັງສາມຄົນລວມມີທ້າວ Peter Greste, ທ້າວ Mohamed Fahmy ສັນຊາດ ການາດາ ແລະ ທ້າວ Baher Mohamed ສັນຊາດ ອີຈິບ ມີຄວາມຜິດໃນການສະໜັບສະໜູນການ ຕໍ່ຕ້ານຂອງກຸ່ມ ມຸສລິມພະລາດອນພາບ ແລະ ໄດ້ຕັດສິນພວກເຂົາຈຳ
ຄຸກສາມປີ.
ໃນຂະນະທີ່ທ້າວ Peter Greste ເດີນທາງກັບໄປປະເທດ ອອສເຕຣເລຍ ໃນຕອນຕົ້ນຂອງປີນີ້, ທ້າວ Mohamed Fahmy ຍັງສາມາດຮັບອິດສະຫຼະພາບຈາກການປະກັນຕົວໃນ ອີຈິບ ຈົນເຖິງວັນເສົາ ໃນເວລາທີ່ພວກເຂົາຖືກຄວບຄຸມໂຕຢູ່.